**Cât încă nu e prea târziu**

*MonicaBerglund*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă-ați uitat să vă jucați,

Voi, oameni mari, eu vin și spun;

Un gând eu am purtat în suflet

Și mare fiind acum, vă intreb:

De ce-ați uitat c-ați fost și voi copii,

Când intr.-o lume- a inocenței,

Tot ce doreați erau doar jucării;

De ce-ați uitat să vă jucați ?

De ce acum când ați ajuns părinți

Nu vă-nțelegeți proprii fii,

Iar voi acei ce nu-i aveți,

De ce nu vă doriți copii ?

Dacă-ați uitat să vă jucați,

Ei vin acum și v-amintesc;

Cu dragoste și puritate

De lucruri sfinte vă vorbesc.

Ei dau și nu vă cer nimic

Sunt mulțumiți cu ce primesc;

În lumea lor de jucării

Ca oameni mari ei vă privesc.

Ca oameni mari, curați și drepți

Ei cred că voi sunteți perfecți,

Ei singuri se învinuesc

Atunci când voi greșiți;

Vă iartă și cu mult respect,

Ei vă iubesc orice ar fi.

Dacă-ați uitat să vă jucați,

Ei jocul vi-l reamintesc;

Jocul te-nvață cum să-nvingi

Și te învață cum să pierzi.

Jocul e lupta cea mai dreaptă,

Jocul e competiția cinstită;

Jocul este comunicare,

Jocul e dragoste și chiar ispită.

Dacă-ați uitat să vă jucați,

Voi oameni mari, eu vin și spun:

Lăsați-vă proprii copii

Să vă învețe ei acum;

Cât încă nu e prea târziu!